text: মোঃ জাফর আলী (জন্মঃ ২ ডিসেম্বর ১৯৫০) একজন বাংলাদেশি রাজনীতিবিদ ও নবম জাতীয় সংসদ সদস্য। জাফর আলী কুড়িগ্রাম-২ আসন থেকে ২০০৮ সালে নবম জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। দীর্ঘদিন আওয়ামী লীগের রাজনীতির সাথে জড়িত থাকলেও তিনি কেবল একবারই সংসদ সদস্য হিসাবে নির্বাচিত হন; যদি বেশ কয়েকবারই তিনি দলীয় মনোনয়ন লাভ করেন।
  
  জন্ম ও শিক্ষাজীবন
  মোঃ জাফর আলী ১৯৫০ সালের ২ ডিসেম্বর জন্মগ্রহণ করেন কুড়িগ্রাম জেলায়। স্থানীয় উচ্চ বিদ্যালয় হতে পড়াশোনা শেষ করে তিনি কুড়িগ্রাম কলেজ হতে স্নাতক উত্তীর্ণ হন।
  
  রাজনৈতিক জীবন 
  
  কুড়িগ্রাম সরকারি কলেজে পড়াশোনা করা কালীনই তিনি রাজনীতিতে জড়িয়ে পড়েন এবং সেখানকার ছাত্র সংসদ নির্বাচনে বাংলাদেশ ছাত্রলীগের হয়ে অংশ নেন ও জয়লাভ করেন। তিনি পরবর্তীতেও দলীয় রাজনীতিতে যুক্ত থাকেন এবং দীর্ঘদিন স্থানীয় ইউনিয়ন পরিষদের চেয়ারম্যান হিসাবে দায়িত্র পালন করেন। বিভিন্ন সময় উপজেলা ও জেলা আওয়ামী লীগের বিভিন্ন দায়িত্বশীল পদে নিয়োজিত থাকার পর বর্তমানে তিনি কুড়িগ্রাম জেলা আওয়ামী লীগের সভাপতি হিসাবে নিয়োজিত আছেন এবং একই সঙ্গে কুড়িগ্রাম জেলা পরিষদের চেয়ারম্যান হিসাবেও দায়িত্ব পালন করছেন।
  
  আরও দেখুন 
   নবম জাতীয় সংসদ নির্বাচন, ২০০৮;
   নবম জাতীয় সংসদ সদস্যদের তালিকা।
  
  তথ্যসূত্র
  
  বহিঃসংযোগ 
  
   ৯ম জাতীয় সংসদ সদস্যদের তালিকা (বাংলা) - বাংলাদেশ জাতীয় সংসদ সচিবালয় কর্তৃক প্রকাশিত নবম জাতীয় সংসদ সদস্যদের পূর্ণাঙ্গ তালিকা।
  
  বিষয়শ্রেণী:বাংলাদেশ আওয়ামী লীগের রাজনীতিবিদ
  বিষয়শ্রেণী:নবম জাতীয় সংসদ সদস্য
  বিষয়শ্রেণী:জীবিত ব্যক্তি
title: মোঃ জাফর আলী